CELEX: 32022D0252
Language: hr
Date: 2022-02-21 00:00:00
Title: Provedbena odluka Komisije (EU) 2022/252 оd 21. veljače 2022. o izmjeni Provedbene odluke (EU) 2020/1167 radi specificiranja zahtjeva za ispitivanje koje treba primjenjivati na 48-voltni učinkoviti motor-generator integriran u kućište mjenjača u kombinaciji s istosmjernim pretvaračem 48 V/12 V (Tekst značajan za EGP)

22.2.2022   
               
               
                  HR
               
               
                  Službeni list Europske unije
               
               
                  L 41/33
               
            
         PROVEDBENA ODLUKA KOMISIJE (EU) 2022/252
         оd 21. veljače 2022.
         o izmjeni Provedbene odluke (EU) 2020/1167 radi specificiranja zahtjeva za ispitivanje koje treba primjenjivati na 48-voltni učinkoviti motor-generator integriran u kućište mjenjača u kombinaciji s istosmjernim pretvaračem 48 V/12 V
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2019/631 Europskog parlamenta i Vijeća od 17. travnja 2019. o utvrđivanju standardnih vrijednosti emisija CO2 za nove osobne automobile i za nova laka gospodarska vozila te o stavljanju izvan snage uredbi (EZ) br. 443/2009 i (EU) br. 510/2011 (1), a posebno njezin članak 11. stavak 4.,
         budući da:
         
                     (1)
                  
                  
                     Dobavljač ZF Friedrichshafen AG (dalje u tekstu „podnositelj zahtjeva”) podnio je 24. svibnja 2021. zahtjev za odobrenje tehnologije koja se upotrebljava u 48-voltnom učinkovitom motor-generatoru s istosmjernim pretvaračem 48 V/12 V za upotrebu u određenim hibridnim električnim osobnim automobilima i lakim gospodarskim vozilima bez punjenja iz vanjskog izvora (NOVC-HEV) kao inovativne tehnologije.
                  
               
                     (2)
                  
                  
                     Tehnologija koja se upotrebljava u 48-voltnim učinkovitim motor-generatorima s istosmjernim pretvaračem 48 V/12 V za upotrebu u istoj vrsti hibridnih električnih vozila bez punjenja iz vanjskog izvora (NOVC-HEV) kakvu je naveo podnositelj zahtjeva odobrena je kao inovativna tehnologija u skladu s Uredbom (EU) 2019/631 Provedbenom odlukom Komisije (EU) 2020/1167 (2).
                  
               
                     (3)
                  
                  
                     Tehnologija koju je podnositelj zahtjeva naveo u zahtjevu je motor-generator izravno priključen na ulazno vratilo mjenjača, tj. „integrirani generator za pokretanje”, koji omogućuje smanjenje mehaničkih gubitaka između izvora prijenosa i generatora. Radi samo u rasponu brzine vrtnje motora s unutarnjim izgaranjem.
                  
               
                     (4)
                  
                  
                     Utvrđeno je da se tehnologijom koju je naveo podnositelj zahtjeva postiže visoka razina učinkovitosti te bi se trebalo smatrati da pruža istu funkcionalnost kao tehnologija odobrena Provedbenom odlukom (EU) 2020/1167. Stoga bi je trebalo smatrati inovativnom tehnologijom na koju se može primijeniti oznaka ekoinovacije br. 32.
                  
               
                     (5)
                  
                  
                     Metodologija za ispitivanje utvrđena Provedbenom odlukom (EU) 2020/1167 primjenjiva je, osim za broj okretaja i frekvencije radnih točaka koje se upotrebljavaju za mjerenje učinkovitosti motor-generatora, koje je potrebno prilagoditi s obzirom na specifične tehničke značajke tehnologije koju je naveo podnositelj zahtjeva.
                  
               
                     (6)
                  
                  
                     Metodologiju za ispitivanje utvrđenu u Prilogu Provedbenoj odluci (EU) 2020/1167 trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            Prilog Provedbenoj odluci (EU) 2020/1167 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 21. veljače 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 111, 25.4.2019., str. 13.
         
         
            (2)  Provedbena odluka Komisije (EU) 2020/1167 оd 6. kolovoza 2020. o odobrenju tehnologije upotrijebljene u 48-voltnom učinkovitom motor-generatoru u kombinaciji s istosmjernim pretvaračem 48 V/12 V za upotrebu u osobnim automobilima i lakim gospodarskim vozilima s konvencionalnim motorima s unutarnjim izgaranjem te određenim hibridnim električnim osobnim automobilima i lakim gospodarskim vozilima kao inovativne tehnologije u skladu s Uredbom (EU) 2019/631 Europskog parlamenta i Vijeća (SL L 258, 7.8.2020., str. 15.).
      
      
         
            PRILOG
            Prilog Provedbenoj odluci (EU) 2020/1167 mijenja se kako slijedi:
            
                        1.
                     
                     
                        točka 2.1. mijenja se kako slijedi:
                        
                                    (a)
                                 
                                 
                                    drugi i treći odlomak zamjenjuju se sljedećim:
                                    „Proizvođač mora homologacijskom tijelu dostaviti dokaze o tome da su rasponi frekvencije 48-voltnog motor-generatora isti ili jednakovrijedni onima navedenima u tablici 1. ili tablici 1.a.
                                    Učinkovitost 48-voltnog motor-generatora utvrđuje se na temelju mjerenja na svakoj od radnih točaka navedenih u tablici 1. ili tablici 1.a.”;
                                 
                              
                                    (b)
                                 
                                 
                                    umeće se sljedeći peti odlomak:
                                    „Ako je motor-generator ugrađen u osobne automobile ili laka gospodarska vozila koji ispunjavaju zahtjeve iz članka 1. točke (a) podtočke ii. te priključen izravno na ulazno vratilo mjenjača, tj. kao integrirani generator za pokretanje, broj okretaja i frekvencije radnih točaka utvrđuju se u skladu s tablicom 1.a.”;
                                 
                              
                                    (c)
                                 
                                 
                                    iza tablice 1. dodaje se sljedeća tablica 1.a:
                                    
                                       „Tablica 1.a
                                    
                                    
                                       Radne točke
                                    
                                    
                                                Radna točka
                                                i
                                             
                                             
                                                Vrijeme zadržavanja
                                                [s]
                                             
                                             
                                                Broj okretaja
                                                ni [min-1]
                                             
                                             
                                                Frekvencija radnih točaka
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”